Ján I. (Burgundsko)

Ján I. Nebojácny (francúzsky Jean sans Peur, * 28. máj 1371, Dijon, Francúzsko – † 10. september 1419, Montereau-Fault-Yonne) bol burgundský vojvoda z rodu Valois-Burgund, vedľajšej línie francúzskej kráľovskej rodiny Valois.

 Životopis 
Narodil sa ako najstaršie dieťa Filipa Smelého a Margaréty Flámskej. V mladosti sa zúčastnil bitky pri Nikopole, kde padol do zajatia. Po návrate domov zjednotil rozsiahle dedičstvo svojej matky s Burgundskom. V roku 1407 dal zavraždiť Ľudovíta I. Orleánskeho, brata kráľa Karola VI. Potom musel odísť do exilu až do doby, kedy ho kráľ omilostil. Vraždou orleánskeho vojvodu začala dlhotrvajúca občianska vojna medzi Armagnakmi a Burgundčanmi. Po vpáde Angličanov do Francúzska uzavrel spojenectvo s anglickým kráľom Henrichom V.
10. septembra 1419 ho zavraždili prívrženci Karola VII. na moste pri Montereau-Fault-Yonne.

 Potomkovia 
V roku 1385 sa oženil Margarétou Wittelsbachovou (* 1363 – † 1423), dcérou Albrechta I. Wittelsbacha, vojvodu zo Straubing-Hollandu a Margaréty z Liegnitz-Briegu. Mali spolu osem detí:
 Katarína (* 1391 – † 1414) ∞ 1412 gróf Filip Valois (* 1396 – † 1420), syn Ľudovíta Valois, prvého vojvodu z Orleáns, a Valentíny Visconti z Milána
 Margaréta (* 1393 – † 2. február 1441) ∞ 
 1/ 1412 dauphin Ľudovít Valois (* 1397 – † 1415)
 2/ 1422 bretónsky vojvoda Artúr III. (* 1393 – † 1458), syn Jána V. Bretónskeho a Jany Navarskej
 Mária (* 1394 – † 30. október 1463) ∞ 1415 klévsky vojvoda Adolf I. (* 1373 – † 1448), syn grófa Adolfa I. Klévskeho a Margaréty z  Bergu
 Filip Dobrý (* 31. júl 1396 – † 15. júl 1467) ∞ 
 1/ 1409 francúzska princezná Michaela Valois (* 1395 – † 1422), dcéra Karola VI. a Izabely Bavorskej
 2/ 1424 grófka Bona z Artois (* cca 1396 – † 1425), dcéra Filipa z Artois, a Márie z Berry
 3/1430 princezná Izabela Portugalská (* 1397 – † 1471), dcéra Jána I. a Filipy Lancasterová
 Isabelle (* asi 1399 – † 18. september 1412) ∞ 1406 gróf Olivier de Châtillon (* 1404 – † 1433), syn grófa Jána I. z Penthièvre a Margaréty z Clisson
 Jeanne (* asi 1401 – † 1412)
 Anna (* 1404 – † 14. november 1432) ∞ 1423 anglický princ Ján z Lancasteru (* 1389 – † 1435), 1. vojvoda z Bedfordu, syn Henricha IV. a Márie de Bohun
 Anežka (* 1407 – † 1. december 1476) ∞ 1425 vojvoda Karol I. Bourbonský (* 1401 – † 1456), syn vojvodu Jána I. Bourbonského  a Márie z Berry

 Zdroj 

Kategória:Valoisovci
Kategória:Burgundskí vojvodovia
Kategória:Regenti
Kategória:Obete vrážd
Kategória:Katolícki panovníci
Kategória:Osobnosti križiackych výprav
Kategória:Osobnosti z Dijonu